Bly weg van Du Toit se boek | Netwerk24
Bly weg van Du Toit se boek
Deur Anton Liebenberg, Mafikeng 22 November 2020 00:01
Anton Liebenberg, Mafikeng, skryf:
Ek verwys na die boek God: Is daar 'n ander antwoord? van dr. Ben du Toit waarvan 'n uittreksel verlede week op hierdie blaaie gepubliseer is.
Ek wil geensins met hom in debat tree oor sy siening oor God en die Bybel nie. Dit is sy siening, waartoe hy geregtig is.
In sy uittreksel sê hy egter dat hy "radikaal bevry is" van "eksterne, spirituele magte".
Dit is 'n totaal humanistiese siening. Die mens verafgod die mens. Dit is een van die drie groot dwaalleringe waarteen die Nuwe Testament Christene waarsku.
Paulus skryf in Kolossense 2:18 dat so 'n persoon opgeblase is deur sy eiewaan. In 1 Timoteus 6:20-21 sê hy ons moet die onheilige redenasies van die "kennis" (Grieks: "gnosis") vermy.
Hierdie aanslag van Satan val alle kerkverbande aan. Ek wil daarom alle Christene, maar veral NG Kerk-lidmate, waarsku teen hierdie boek en Du Toit se siening oor God.